Ekstrudering er en skånsom metode til at forarbejde råvarer, så de kan blandes til et færdigt produkt. Under ekstruderingen opvarmes alle foderets ingredienser under højt tryk til mere end 130 grader celsius, derved dræbes alle bakterier, og kornprodukternes (for kæledyret ufordøjelige) stivelse reagerer med vand og omdannes til letfordøjelige kulhydrater. Kornprodukternes stivelse bliver således gjort tilgængelig for hunden, hvilket medfører større optagelighed og bedre udnyttelse af foderet.